બેકગ્રાઉન્ડ: નિર્દેશક રીડલી સ્કોટ હોલીવુડના ફિલ્મ રસિયાઓ માટે બહુ જાણીતું નામ છે. ધ માર્શિયન, ગ્લેડિયટર, રોબિન હૂડ અને બ્લેડ રનર જેવી ફિલ્મો બનાવવા માટે વખણાયેલા આ ડિરેક્ટર ને ખ્યાતિ મળી છે એની “એલિયન” સિરીઝ થી જે બહુ પ્રખ્યાત સાયન્સ ફિક્શન હોરર ફિલ્મોની સિરીઝ છે. આ સિરીઝમાં માનવજાતની ડરાવના એલિયન્સ સામેની લડાઈ દેખાડી છે. અને 2012માં આવેલી ફિલ્મ ધ પ્રોમેથિયસ આ સિરીઝની પ્રિક્વલ હતી. આ ફિલ્મમાં અમુક સિલેક્ટેડ વૈજ્ઞાનિકો પ્રોમેથિયસ નામના અવકાશયાનમાં બેસીને એક જુના અવકાશી નકશાને અનુસરતા જાય છે, જે નકશો ફિલ્મના મુખ્ય પાત્ર ના પ્રમાણે “એન્જીનીયર્સ” નામની પ્રજાતિએ માનવજાત ને આપ્યો છે, અને માનવજાત ની રચના પણ એન્જીનીયર્સેજ કરેલી છે.